open-index/open-wikipedia-markdown huggingface dataset:
Tame (Stor-Manchester)

**Tame** er ei elv i Stor-Manchester i England. Den begynner på vestsida av Penninene nordøst for Manchester og renner sørover til Stockport, hvor den løper sammen med Goyt og danner elva Mersey. Elva drenerer et nedbørfelt på 146 km². Deler av elva markerer den historiske grensa mellom Cheshire og Lancashire. 

## Elvas løp
Tame begynner som en minstevannføring fra Readycon Dean-reservoaret 2 km nordøst for landsbyen Denshaw på vestsiden av Penninene, like ved grensa mellom Stor-Manchester og West Yorkshire. Vannskillet går noe lengre nord på lyngheiene, på West Yorkshires side av grensa, like ved Pennine Way. Det høyeste punktet i nedbørfeltet er Black Chew Head (542 moh), som også er Stor-Manchesters høyeste punkt.

Fra kilden renner elva i ei hovedsakelig sørlig retning gjennom Delph, Uppermill, Mossley, Stalybridge, Ashton-under-Lyne, Dukinfield, Haughton Green, Denton og Hyde. I byen Stockport flyter Tame til slutt sammen med elva Goyt og danner elva Mersey, som fortsetter mot vest til den munner ut i Irskesjøen ved Liverpool.

På 1800-tallet medførte konsentrasjonen av industri i de nevnte byene at Tame ble en svært forurenset vannvei. Tiltak mot forurensing gjennomført de 30 siste årene av 1900-tallet har resultert betydelige forbedringer i vannkvaliteten. Rundt to tredjedeler av vannføringen ved samløpet ved Goyt har passert gjennom et kloakkrensealegg. 

## Referanser


## Eksterne lenker
* 
* Mersey Basin Campaign. Nettsted om opprenskningen av Mersey og sideelvene 1985–2010
Har du hørt det verre

***Har du hørt det verre*** er et musikkalbum med Asfalt, utgitt i 1981. Dette er bandets debutalbum. Albumet lå 7 uker på VG-lista og endte med 15.-plass som beste plassering.

## Sporliste

# «Opp av stolen» (Tor Salomonsen)
# «Krig å fred» (Tor Salomonsen)
# «Se på han» (Tor Salomonsen)
# «Dokkå te William» (Tor Salomonsen)
# «Jenny» (Tor Salomonsen)
# «Du ska få svar» (Tor Salomonsen)
# «Aenkvert år» (Tor Salomonsen)
# «Sei de te na du» (Tor Salomonsen)
# «Takk ska du ha» (Magne Høyland/Tor Salomonsen)
# «Hobbyen min» (Tor Salomonsen)
# «Har du hørt det verre» (Thor Kristian Klepp/Tor Salomonsen)
# «Siste på Galla» (Tor Salomonsen)
## Medvirkende
### Asfalt
* Magne Høyland - sang, låtskriver
* Tor Salomonsen - orgel, låtskriver, layout, design
* Thor Kristian Klepp - gitarer, låtskriver 
* Tor Egil Jensen - bass
* Per Vervik - trommer

### Øvrige medvirkende
* Anders Bru - produsent
* Ola Selvær - tekniker
* Bjørn Eie - tekniker
* Per Ravnaas - tekniker 
* Ivar Salomonsen - fotograf

## Eksterne lenker
* Har du hørt det verre
Kor så helst

***Kor så helst*** er et musikkalbum med Asfalt, utgitt i 1982. Dette ble det siste albumet med Magne Høyland som vokalist. Albumet lå 2 uker på VG-lista og endte med 30.-plass som beste plassering.

## Sporliste

# «Får ikkje svar (på telefonen)» (Tor Salomonsen)
# «Sov i ro» (Tor Salomonsen)
# «Uansett» (Tor Salomonsen)
# «Liga Hollen» (Tor Salomonsen)
# «Savne meg hos deg» (Tor Salomonsen)
# «Slektningar» (Tor Salomonsen)
# «Lisa på skolen» (Tor Salomonsen)
# «Ei å ver to med» (Tor Salomonsen)
# «Exit appendix» (Tor Salomonsen)
# «Mitt liv» (Tor Salomonsen)
# «Du ska ble mi» (Tor Salomonsen)
# «Sei at det ikkje e sant» (Tor Salomonsen)
## Medvirkende
### Asfalt
* Magne Høyland - sang
* Tor Salomonsen - orgel, blåse- og strykearrangement, låtskriver, layout, design
* Thor Kristian Klepp - gitarer
* Tor Egil Jensen - bass
* Per Vervik - trommer, sang på *Lisa på skolen*
### Øvrige medvirkende
* Anders Bru - produsent
* Bengt Eriksen - tekniker
* Eric Thomlinson - tekniker
* Ketil Ege - tekniker
* Jan Olav Sandsmark - allslagsassistent 
* Andreas Amoy - drømmetyder 
* Strykerne på *Uansett*, *Slektningar*, *Ei å ver to med* og *Mitt liv* er engelske studiomusikere under ledelse av Patrick Halling

## Eksterne lenker
* Kor så helst
Eileen Caddy

**Eileen Caddy** (født 26. august 1917 i Alexandria, Egypt, død 13. desember 2006 i Findhorn, Skottland) var en åndelig lærer og new age-forfatter.

Hun er mest kjent som en av grunnleggerne av Findhorn Foundation på Findhorn Ecovillage, nær landsbyen Findhorn, Moray Firth, i nordøstlige Skottland. Landsbyen som dette samfunnet ble etablert ved, får hvert år tusenvis av besøkende fra over 40 land, og er i dag en av Storbritannias største alternative åndelige fellesskap, som også er kjent som «Vatikanet av New Age».

Hun ble født som Eileen Marion Jessop, som den andre av fire barn av Albert Jessop, som var irsk, og satt som direktør i Barclays Bank DCO, og moren hennes, Muriel, som var av engelsk avstamming. Hun gikk på skole i Irland, og hun returnerte til Egypt i skoleferiene. Da hun var 16 år gammel, døde hennes far i Egypt av peritonitt og hennes familie flyttet tilbake til England, men tragedien slo til igjen to år senere, da hennes mor også døde av hjernehinnebetennelse. Deretter ble hun utdannet ved et innenlands-college, og senere kjøpte og drev hun en pub på en RAF-base i Oxfordshire, som hun drev sammen med sin bror i fire år. 

Snart møtte hun RAF-offiser og skvadronleder Andrew Combe, som hun giftet seg med i 1939, bare måneder før begynnelsen av den andre verdenskrig. Senere hun reiste til London, og til slutt reiste ekteparet til Irak. De fikk en sønn og fire døtre sammen. Det var mens paret var ut-stasjonert i Irak at Eileen ble interessert i åndelig virksomhet. Etter skilsmissen, giftet Eileen seg med kjæresten Peter Caddy i 1957, og de fikk en sønn sammen, i 1968. 

Eileen Caddy ble i 2004 tildelt medaljen Order of the British Empire for hennes tjenester til forskjellige åndelige spørsmål. Tildelingen ble gjort av dronning Elizabeth II av Storbritannia. Prisen ble utdelt av stattholder av Moray, George Chesworth. Eileen Caddy døde 13. desember 2006. Hennes campingvogn fra 1960 står fremdeles bevart som en åndelig helligdom, blant trær og blomster i Findhorn Ecovillage.

## Referanser
Áed mac Ainmuirech

**Áed mac Ainmuirech** (død ca. 598) var, ifølge irske annaler og kongerekker, overkonge av Irland.

## Referanser


## Kilder
* 
*
Zense

**Zense** er et psykoaktivt urte-og kjemisk produkt som, når det forbrukes etterligner effektene av cannabis. Det er best kjent under merkenavnene Zense og Spice, som begge i stor grad har blitt et varenavn som brukes for å referere til syntetiske cannabisprodukter.

## Historie
Da syntetiske cannabisblandinger for første gang kom i salg på begynnelsen av 2000-tallet, mente man at de oppnådde en effekt gjennom en blanding av lovlige urter. En Lab-analyse i 2008 viste at dette ikke var tilfelle, og at de faktisk inneholdt syntetiske cannabinoider som virker på kroppen på en lignende måte som cannabinoider naturlig finnes i cannabis, som **THC**.
Ifølge "Psychonaut Web Mapping Research Project", ble syntetiske cannabisprodukter solgt i Europa under merkenavnene **Zense** og **Spice** først i **2004**.

## Ingredienser
Syntetisk cannabis er hevdet av produsentene til å inneholde en blanding av tradisjonelt brukte medisinske urter, som alle angivelig gir milde effekter med den generelle blanding som resulterer i cannabis-liknende beruselse produsert av produktet. Urter notert på emballasjen til Spice inkluderer **Canavalia maritima**, **Nymphaea caerulea**, **Scutellaria Nana**, **Pedicularis densiflora**, **Leonotis Leonurus**, **Zornia latifolia**, **Nelumbo nucifera** og **Leonurus sibiricus**. 

## Bruk
Det blir ofte markedsført som "**urte-røkelse**", men produktene blir vanligsvis røkt av brukere. 
Selv om syntetisk cannabis ikke produserer positive resultater i narkotika-tester for cannabis, er det mulig å oppdage dens metabolitter i menneskelig urin. 

## Utbredelse
En undersøkelse av leserne av Mixmag i Storbritannia i 2009, fant ut at **en** av **åtte** respondenter hadde brukt syntetisk cannabis, sammenlignet med **85%** som hadde brukt cannabis. Bruken i Norge må anslås til å være lav, om ikke svært lav sett i forhold til resten av Europa.

## Lovlighet
Syntetisk cannabis-produkter har blitt gjort **ulovlig** i mange europeiske land.
Det er verdt å merke seg at Spice inneholder ingredisenser som er listet på legemiddelloven som reseptbelagte. Zense inneholder angivelig ikke de samme ingrediensene og er ikke regulert av legemiddelloven i Norge pr. 31.12.2010.

## Kilder
*https://web.archive.org/web/20100827050304/http://194.83.136.209/documents/reports/Spice.pdf
*http://www.ft.com/cms/s/2/1721e2da-f8a0-11dd-aae8-000077b07658.html#axzz1E9XNQOiV
*http://www.pr.uni-freiburg.de/pm/2009/pm.2009-01-19.19/
*http://www.badische-zeitung.de/nachrichten/panorama/spice-enthaelt-chemischen-wirkstoff--9211606.html
*http://www.justice.gov/dea/programs/forensicsci/microgram/mg0309/mg0309.html
*http://www.msnbc.msn.com/id/35444158
Áed Sláine mac Diarmato

**Áed Sláine mac Diarmato** (død 604) var  ifølge irske annaler og kongerekker overkonge av Irland.

## Kilder
* 
*
Kommuner i departementet Pas-de-Calais

Dette er en liste over de 894 kommunene i departementet Pas-de-Calais i regionen Hauts-de-France i Frankrike. Per 1. januar 2022 er antall kommuner redusert til 890.


(CUA) *[[Communauté urbaine]] of [[Arras]]*, dannet i 1998.
(CALL) *[[Communauté d'agglomération de Lens-Liévin]]*, dannet i 2000.
(CAHC) *[[Communauté d'agglomération]] of [[Hénin-Beaumont|Hénin]]-[[Carvin]]*, dannet i 2001.
(CAC) *[[Communauté d'agglomération]] of [[Calais]]is*, dannet i 2001.
(CAB) *[[Communauté d'agglomération du Boulonnais]]*, dannet i 2000.
(ACom) *[[Communauté d'agglomération de l'Artois]]*, dannet i 2002.
(CASO) *[[Communauté d'agglomération]] of [[Saint-Omer]]*, dannet i 2001.
Magic Kingdom

**Magic Kingdom** er en fornøyelsespark i Disneyworld i Florida, som åpnet 1. oktober 1971. Den er verdens mest besøkte fornøyelsespark og hovedparken i Disneyworld. 

Magic Kingdom består av seks soner med hvert sitt tema. *Main Street, U.S.A* er hovedgaten som har parkinngangen i den ene enden og Askepottslottet i den andre. Bygningene i gaten er inspirert av det amerikanske midtvesten, og her finner man en rekke butikker. *Adventureland* har jungeltema og *Frontierland* har westerntema. *Liberty Square* dreier seg om USAs kolonitid. *Fantasyland* er mest tilpasset de minste barna, med karuseller og andre attraksjoner for barn i alle aldre. *Tomorrowland* har fremtiden som tema, med fokus på blant annet romfart.

## Referanser


## Eksterne lenker
*
Colmán Rímid mac Báetan

**Colmán Rímid mac Báetan** (død 604) var ifølge irske annaler og kongerekker overkonge av Irland.

Colmán var sønn av Báetán mac Muirchertaig (død 572) som også er regnet som en av Irlands overkonger fra Uí Néill-dynastiet. De tilhørte ætten Cenél nEógain av det nordlige Uí Néill Han var konge i Ailech (leder for Cenél nEógain) fra 578 til 602. Tilnavnet hans, *Rímid* betyr «den som teller».

På slutten av 500-tallet vekslet tittelen som overkonge stort sett mellom de to nordlige ættene Cenél nEógain and Cenél Conaill, men Colmán ble regnet som overkonge sammen med Áed Sláine fra det sørlige Uí Néill. Det var ikke uvanlig at flere sammen ble regnet som overkonger på 500- og 600-tallet, men ved alle andre anledninger var de to som delte kongetittelen fra samme ætt. Annalene vitner om at Colmán og Áed blir opphøyet til overkonger i 598. De er også oppført som overkonger i kongerekkene. De er imidlertid ikke inkludert i den tidligst kjente kongerekken *[[Baile Chuind]]*.  Thomas Charles-Edwards har foreslått at Fiachnae mac Báetáin, konge av Ulster, kan ha vært den virkelige overkongen på denne tiden.

I 602 beseiret Colmán sin rival fra Cenél Conaill, Conall Cú mac Áedo (død 604) i slaget ved Cúl Sleamna (i Raphoe) og Conall måtte flykte. Colmán ble drept av en slektning, Lochán Dilmana, i et internt oppgjør i 604. 

Hans datter (eller kanskje barnebarn) Fín var mor til Aldfrith sønn av Oswiu_av_Northumbria. Poeten Cenn Fáelad mac Aillila (død 679) var hans nevø.
Hans bror Máel Umai (død 610) kjempet i slaget ved Daegsastane hvor han skal ha drept broren til kong Æthelfrith av Bernicia.

## Referanser


## Kilder
* 
* 
* 
* 
*
Áed Uaridnach mac Domnaill

**Áed Uaridnach mac Domnaill** (død 612) var  ifølge irske annaler og kongerekker overkonge av Irland fra dynastiet Uí Néill. Han er også kjent som **Áed Allán**, men dette tilnavnet brukes først og fremst om hans etterkommer som levde over hundre år senere, Áed Allán mac Fergaile.

Áed var sønn av Domnall Ilchelgach (død 566) og bror til Eochaid (død 572), begge regnet som overkonger av Irland. Hans mor skal ha vært Bríg, datter av Archa mac Caírthind. De tilhørte ætten Cenél nEógain i det nordlige Uí Néill. Áed var konge av Ailech og overhode for Cenél nEógain fra 604 til 612.

Colmán Rímid fra Cenél nEógain og Áed Sláine fra det sørlige Uí Néill skal ifølge kongelistene ha vært overkonger sammen fram til begge døde i 604, Áed Uaridach opptrer i kongelistene etter dem. Han er også oppført i den eldste kjente kongelisten Baile Chund. 

I 605 vant Áed en seier over kongen av Leinster, Brandub mac Echach (død 605) i slaget ved Slabra. Brega hadde vært angrepet av Brandup flere ganger i tiden før dette- Tigernach-annalene plasserer dette toktet *før* begynnelsen av Áeds regjeringstid.

Hvordan Áed døde er ikke kjent, men hans nekrologer i annalene framstiller det som om han ikke ble drept i kamp. Áeds slekt, kjent som Cenél maic Ercae etter Muirchertach Mac Ercae, kom nå noe i skyggen av Cenél Feradach ledet av Suibne Menns etterkommere. Ikke før Fergal mac Máele Dúin på 700-tallet ble noen av hans etterkommere ovekonger, selv om sønnen Máel Fithrich mac Áedo (død 630) også var konge av Ailech.

## Referanser


## Kilder
* 
* 
* 
* 
*
Nebbtoll

**Nebbtoll** (dansk: *næbtold*, færøysk: *nevtollur*) var en ordning på Færøyene mellom 1741 og 1881 for å få ned bestanden av skadegjørende rovfugler, særlig ravn.   Ordningen fungerte som en årlig plikt til å levere inn ett nebb fra en rovfugl, alternativt to nebb fra visse andre fugler. Plikten gjaldt for alle voksne menn på Færøyene (fra 15 til 50 år gamle), med unntak for de som bodde i Tórshavn. Manglende nebbinnlevering medførte bot. Frem til midten av 1800-tallet ble de innsamlede nebbene brent på Krákusteini (færøysk for «kråkeberg») i Tórshavn under Ólavsøka, deretter på vårtingene i hvert syssel.

## Referanser
Máel Coba mac Áedo

**Máel Coba mac Áedo** (død 615) var  ifølge irske annaler og kongerekker overkonge av Irland.

Máel Coba var sønn av Áed mac Ainmuirech (død 598) og bror av Domnall mac Áedo (død 642), begge disse regnes også som overkonger av Irland. De tilhørte Cenél Conaill, del av det nordlige Uí Néill. Máel Coba ble leder for Cenél Conaill etter at hans bror Conall Cú mac Áedo døde i 604.

Tittelen som overkonge vekslet i stor grad mellom Cenél nEógain og Cenél Conaill fra midten av 500-tallet. Máel Coba følger Áed Uaridnach i kongerekkene, og blir etterfulgt av Suibne Menn, begge fra Cenél nEógain, men fra forskjellige rivaliserende ætter der. Máel Coba regjerte fra 612&ndash;615

I 615 ble Máel Coba beseiret og drept av Suibne Menn i slaget ved Sliab Truim i Tyrone. Suibne Menn etterfulgte han som overkonge, eller innsatte sin allierte Óengus mac Colmáin fra Clann Cholmain i det sørlige Uí Néill.

Máel Coba hadde to sønner som er regnet som overkonger av Irland ifølge noen kilder: Cellach (død 658) og Conall (død 654). Dúnchad mac Cinn Fáelad, abbed av Iona, (død 717) er regnet som Máel Cobas sønnesønn.

## Referanser


## Kilder
* 
* 
* 
*
Suibne Menn mac Fiachai

**Suibne Menn mac Fiachai** (død 628) var  ifølge irske annaler og kongerekker overkonge av Irland.

Suibne var sønn av Fiachnae og sønnesønn av Feradach, som var oldebarn av Niall Noigíallach. Han tilhørte en gren av Cenél nEógain av det nordlige Uí Néill kalt Cenél Feredaig, oppkalt etter Suibnes farfar Feradach. Den dominerende grenen av Cenél nEógain var imidlertid Cenél maic Ercae, etterkommerne etter Feradachs bror Muirchertach mac Ercae. Verken Suibnes far eller farfar hadde vært konger av Cenél nEógain, mens ikke mindre enn sju fra Cenél maic Ercae hadde vært overkonger av Irland (konger av Tara).

Overkongen Áed Uaridnach fra Cenél maic Ercae døde i 612, og den nye overkongen Máel Coba mac Áedo kom fra den rivaliserende grenen av det nordlige Uí Néill Cenél Conaill. Máel Coba ble drept av Suibne i 615. Tigernach-annalene oppgir at dette skjedde blant folket kjent son *[[Luigni]]*, langt unna områdene hvor nordlige Uí Néill holdt til. 

Thomas Charles-Edwards mener at Suibne kan ha alliert seg med en annen (på det tidspunkt, mindre) gren av det sørlige Uí Néill for å kunne beholde makten som overkonge, Clann Cholmáin. Irske annaler kaller Óengus mac Colmáin fra Clann Cholmáin konge over Uí Néill ved sin død i 621, Charles-Edwards mener det er sannsynlig at Suibne hadde tilstått Óengus som sin viktigste allierte i det sørlige uí Néill denne tittelen, for å sikre ham makten ikke bare i Mide men også i Brega.

I 628 ble Suibne angrepet av Domnall mac Áedo, bror til Máel Coba som Suibne hadde drept og etterfulgt som overkonge. Suibne lyktes i å slå dette angrepet tilbake. Han ble imidlertid senere samme år drept av Congal Cáech, overkongen av Ulster. Dette kan ha skjedd i et overraskelsesangrep. Ifølge noen overleverte kilder ble Congal slik overkonge etter Suibne, andre lister har Domnall som hans etterfølger. Domnall drepte Congal i 637.

Suibnes etterkommere beholdt makten innen Cenél nEógain i fire generasjoner, til og med Suibnes oldebarn Fland mac Máele Tuile (død ca 700). Ingen av dem ble imidlertid regnet som overkonger. Da Cenél nEógain igjen fikk en overkonge var det Fergal mac Máele Dúin fra Cenél maic Ercae.

## Referanser


## Kilder
* 
* 
* 
*
Kommuner i departementet Nord

Dette er en liste over de 652 kommunene i departementet Nord i regionen Hauts-de-France i Frankrike. Per 1. januar 2022 er antall kommuner redusert til 648.


*(CUDL) *[[Communauté urbaine]] de [[Lille|Lille Métropole]]*, created in 1966.
*(CUD) *[[Communauté urbaine]] de [[Dunkerque|Dunkerque Grand Littoral]]*, created in 1968.
*(CAC) *[[Communauté d'agglomération]] de [[Cambrai]]*, created in 2000.
*(CAD) *[[Communauté d'agglomération]] du [[Douai]]sis*, created in 2002.
*(CAM) *[[Communauté d'agglomération]] [[Maubeuge|Maubeuge Val de la Sambre]]*, created in 2001.
*(CAS) *[[Communauté d'agglomération]] de la [[Saint-Amand-les-Eaux|Porte du Hainaut]]*, created in 2001.
*(CAV) *[[Communauté d'agglomération]] de [[Valenciennes|Valenciennes Métropole]]*, created in 2001.
Stin

**Stin** er et gammelt norsk jentenavn. Navnet kommer opprinnelig fra Vestlandet.

Fra folketellingen i 1910 er det ni personer som harStin» til fornavn. Under fem personer i Norge har jentenavnet «Stin» som første eller eneste fornavn (2011).

## Kilder
*Stin - Folketellingen i 1910
Norges kandidater til Oscar for beste fremmedspråklige film

**Norske kandidater til Oscar for beste fremmedspråklige film** er en oversikt over de norske kandidatene til kategorien Oscar for beste fremmedspråklige film. Kategorien ble opprettet til den 29. Oscar-utdelingen i 1957, og året etter sendte Norge inn *[[Ni liv (film)|Ni liv]]* som sitt første bidrag. Norge hadde *[[Kalde spor]]* som kandidat til den 35. Oscar-utdelingen, men sendte ikke inn en ny kandidat før den 53. Oscar-utdelingen i 1981. Siden den utdelingen har Norge sendt inn kandidater hvert år (med unntak av den 56. Oscar-utdelingen).

Den norske Oscar-komiteen bestående av åtte representanter fra den norske filmbransjen, og Norsk filminstitutt avgjør hvilken film som skal sendes inn til Oscar-akademiet. Komiteen kommer først frem til en kortliste på tre filmer. Deretter får filmprodusentene for de valgte filmene presentere sine planer for en eventuell Oscar-kampanje for komiteen. Komiteen avgjør deretter hvilken av de tre filmene som skal representere Norge.

Seks ganger har den norske kandidaten gått videre i konkurransen og blitt nominert: *[[Ni liv (film)|Ni liv]]* (1957) med regi av Arne Skouen, *[[Veiviseren]]* (1987) med regi av Nils Gaup, *[[Søndagsengler]]* (1996) med regi av Berit Nesheim, *[[Elling (film)|Elling]]* (2001) med regi av Petter Næss, *[[Kon-Tiki (spillefilm)|Kon-Tiki]]* (2012) med regi av Joachim Rønning og Espen Sandberg, og ''Verdens verste menneske'' (2021) med regi av Joachim Trier. Erik Poppes *[[Kongens nei (film)|Kongens nei]]* (2016) kom i tillegg videre til kortlisten med de ni hovedkandidatene, men den ble likevel ikke nominert.

## Kandidater

## Se også
* Oscar for beste fremmedspråklige film
* Norsk film

## Referanser


## Eksterne lenker
* 
* Oscar på Internet Movie Database
Jan Høeg

**Jan Thomas Høeg** (født **Christensen**; 20. mars 1923 i Larvik, død 10. februar 2021) var en norsk stuper og innvandringsmotstander.

I 1952 ble han Norgesmester i stup. Han satte i 2018, som 95-åring, europarekord på 50-meter brystsvømming i klassen 95 til 100 år.

Høeg var medlem av Folkebevegelsen mot innvandring, var dens formann 1988&ndash;1989 og var senere nestleder i organisasjonen. Han var foreningens pressetalsmann til 2017 da han gikk ut av landsstyret.

Over en periode på åtte år skrev han flere brev til stortingsrepresentant Lene Westgaard-Halle der han beskrev henne som landssviker.

## Trakassering av innvandrerkvinne
Høeg ble i 2013 ilagt en bot på  kroner for å ha plaget en innvandrerkvinne på hennes arbeidsplass. Han skal ha gjentatte ganger oppsøkt og plaget en kvinnen på hennes arbeidsplass på grunn av hennes bruk av hijab. Høeg ble anmeldt for plagsom, skremmende eller hensynsløs atferd. Høeg ble også ilagt et besøksforbud mot kvinnen.

## Referanser
Gwendolyn Yates Whittle

**Gwendolyn Yates Whittle** (født 1961) er en amerikansk lydklipper.

Whittle har jobbet med film siden 1988, og jobber for tiden i Skywalker Sound. Hun begynte å jobbe med dialogredigering og dubbing, før hun gikk over til lydklipping. Hun ble nominert til Oscar for beste lydklipp for *[[Avatar]]* (2009) og *[[Tron – Legacy]]* (2010).

## Referanser


## Eksterne lenker
*
Morderen uten ansikt

***Morderen uten ansikt*** er en norsk film fra 1936.

Filmen var i lang tid borte. Men i 2014 ble forskningsbibliotekaren ved Nasjonalbiblioteket, Arild Jørgensen, oppringt av DNB. De hadde funnet to filmruller i et hvelv, noe som viste seg at det var der noen av de bortkommene filmene hadde tatt veien.

Filmen bygger på Sven Elvestads roman *Morderen uten ansigt*, som utkom i 1913. Den var produsert av A/S Merkur Produksjon.

## Handling
Tragiske hendelser og mord på godseierens gård medfører at rittmester Rye blir mistenkt. Privatdetektiv Asbjørn Krag er en venn som Rye tilkaller for å oppklare saken.

## Rolleliste

## Øvrig produksjonsstab

## Eksterne lenker
* 
* Morderen uten ansikt hos filmbasen.no
* Morderen uten ansikt hos filmdelta.se
* (http://rushprint.no/2015/10/norsk-kriminalfilms-storste-mysterium-er-nesten-lost/ Norsk kriminalfilms største mysterium er (nesten) løst] Rushprint
Kommuner i departementet Ariège

Dette er en liste over de 325 kommunene i departementet Ariège i regionen Occitanie i Frankrike.

## Historie
* 1 januar 2017 : Les Bordes-sur-Lez og Uchentein blir Bordes-Uchentein.
* 1 januar 2019 : Aulos og Sinsat blir Aulos-Sinsat. Goulier, Sem, Suc-et-Sentenac og Vicdessos blir Val-de-Sos.
* 1 januar 2023 : Bézac og Saint-Amans blir Bézac.
* 1 januar 2025 : Caychax og Senconac blir Caychax-et-Senconac.

## Kommuner

## Referanser
Verdigris River

**Verdigris River** er en sideelv til Arkansas River. Den ligger i det sørøstlige Kansas og i det nordøstlige Oklahoma i USA. Elven er cirka 451 km lang. Elven går via Arkansas. 

Verdigris-elven blir dannet i nærheten av Madison i Kansas ved konvergens av to korte bekker som har sitt utspring der. Elven renner hovedsakelig sørover gjennom hele kursen sin. Sør for byen Coffeyville, går elven Oklahoma River. Verdigris blir en del av Arkansas River, nær byen Muskogee, ca en kilometer oppstrøms for munningen av Neosho River. 

Elva er nevnt i memoarene til oppdagere som Zebulon Pike i 1806 og Thomas Nuttall i 1818, og på grunn av den store handelen med pels i dette området hadde mange handelsstasjoner elven langs ruten sin. Navnet Verdigris er avledet fra de spanske ordene Verde, som betyr «grønn» og Gris, som betyr grå på spansk. I traktaten av 1834 med cherokee-indianerne blir Verdigris-elven navngitt som en del av grensen til deres land. 

Byer som ligger i nærheten av Verdigris River opplevde i juli 2007 en stor flom som kom fra denne elven. Dammer som ble bygget av US Army Corps of Engineers skulle forhindre fremtidige flommer for byene i nærheten av Verdigris River. Byggingen av dammer førte til at Verdigris-elven dannet Toronto Lake nær byen Toronto i Kansas og innsjøen Oologah Lake nær byen Oologah i Oklahoma. 

Byer og tettsteder langs Verdigris-elven: 
*Altoona, Kansas
*Benedict, Kansas
*Catoosa, Oklahoma
*Coffeyville, Kansas
*Independence, Kansas
*Madison, Kansas
*Neodesha, Kansas
*Okay, Oklahoma
*Oologah, Oklahoma
*Toronto, Kansas
*Nowata, Oklahoma
Theatrum Orbis Terrarum

**Theatrum Orbis Terrarum** («Verdensteateret») er et kartverk av den flamske kartografen Abraham Ortelius som anses for å være det første moderne atlaset. Det ble trykket første gang i Antwerpen den 20. mai 1570 og besto av 70 kart i dobbeltfolio utført i kobberstikk av illustratøren Frans Hogenberg sammen med tekster på totalt 53 ark bundet sammen i bokform. Innen slutten av 1572 kom verket ut i tre latinske utgaver, i tillegg til en hollandsk, en fransk og en tysk utgave.

Ortelius tegnet ingen kart selv; hans arbeid gikk ut på å samle inn allerede eksisterende kart som han så klistret opp på vev, fargela og solgte. Denne virksomheten viste seg å være så lønnsom at den resulterte i flere reiser verden over for å finne de beste karteksemplarene som til slutt ble samlet i *Theatrum*.

Atlaset henvises ofte til som sammenfatningen av 1500-tallets kartografi. Ortelius føyde til en kildefortegnelse (*Catalogus Auctorum*) med navnene på de opprinnelige opphavsmennene til kartene, navn som ellers ville vært helt ukjente.

*Theatrum* ble til på en tid da den europeiske kartproduksjonen flyttet seg fra Italia til Antwerpen der Ortelius var virksom. Flere kartbøker hadde blitt produsert tidligere, mye på grunn av alle de nye oppdagelsene som særlig de portugisiske oppdagelsesreisende gjorde verden over, men disse var av en annen type enn Ortelius' atlas. Ofte besto de av beskrivende tekster eller bare veggkart bundet sammen til samlende verk. Ingen av dem samlet kartene i et likeartet trykkformat der kart og tekst ble forent for å skape en større sammenheng. Ortelius la like stor vekt på alle elementer av kartene og de tilhørende tekstene.

Etter den første utgaven av *Theatrum* redigerte og utvidet Ortelius atlaset og ga det ut i forskjellige formater frem til sin død i 1598. Totalt ble det gitt ut 25 utgaver i hans levetid. Etter Ortelius' død fortsatte atlaset å komme ut fordi det var etterspurt, og det kom ut frem til 1612. Fra de opprinnelige 70 kartene og 87 tekstene i den første utgaven, vokste den gjennom sine totalt 31 utgaver til å omfatte 183 beskrivelser og 167 kart i 1612.

## Se også
*Civitates Orbis Terrarum

## Eksterne lenker
* Ortelius atlas vid Historical Collections for the National Digital Library, Kongressbiblioteket, USA
* VÖBAM – Abraham Otrelius
* Otrelius Atlas  av Frans Koks
Addison Teague

**Addison Teague** er en amerikansk lydklipper og lydmikser.

Teague jobber for Skywalker Sound, og ble nominert til Oscar for beste lydmiks for *[[Tron – Legacy]]* (2010).

## Eksterne lenker
*
Civitates Orbis Terrarum

***Civitates Orbis Terrarum*** (*Verdens byer*) er et atlas-lignende verk fra slutten av 1500-tallet med illustrasjoner av flere av datidens byer utgitt av den tyske presten Georg Braun. Flesteparten av illustrasjonene er utført av den flamske illustratøren Frans Hogenberg, men man finner også illustrasjoner av Simon Novellanus og Joris Hoefnagel.

Første bind ble utgitt i Köln i 1572 og sjette og siste kom ut i 1617. Verket inneholder 546 avbildninger, prospekter i fugleperspektiv og kart av byer fra hele verden. Civitates var ment å fungere som en komplettering til den tidigere utgitte *[[Theatrum Orbis Terrarum]]* fra 1570, utført av Abraham Ortelius og ansett som det første egentlige atlas. Ortelius fulgte og understøttet også arbeidet med Civitates.

Tegn tyder på at det var Hogenberg som først hadde ideen til verket, men at den redigerende funksjonen ble overtatt av Braun, som samlet inn og satte sammen alle innkomne verk av de reisende illustratørene. Han benyttet seg også av eksisterende verk, for eksempel for de hollandske og belgiske byene, der kart utført av den hollandske kartografen Jacob van Deventer ble benyttet, og av kopier av tidligere stikk.

Braun henvendte seg også til leserne og ba dem sende inn egne illustrasjoner av byer som ikke ble omfattet av verket. Det førte til flere svar, blant annet fra stattholderen i Schleswig og Holstein Henrik Rantzau, som forsynte Braun med flere av illustrasjonene av skandinaviske byer, og fra den britiske topografen William Smith, som sendte inn kart av flere engelske byer.

Blant byer i Skandinavia som er illustrert i verket finnes blant andre Bergen, Helsingør, Helsingborg, Landskrona, Lund, Malmö, Stockholm og Visby. Forelegget til prospektet fra Bergen ble tegnet av Hieronymus Scholeus i 1581. Dette kobberstikket, kjent som *Scholeus-stikket*, er den tidligste kjente avbildning av Bergen og av noen norsk by overhodet. Scholeus tegnet også prospektene av Stockholm, som i likhet med Bergens-prospektet har hans signatur i trykkplaten.

## Utgaver
*Bind 1 (1572) – blant annet Amsterdam, Barcelona, Brussel, Casablanca, Firenze, Hamburg, Istanbul, Kairo, Köln, Lisboa, London, Mexico by, Roma og Wien
*Bind 2 (1575) – blant annet Alexandria, Bilbao, Cambridge, Damaskus, Marseille, Moskva og Tunis
*Bind 3 (1581) – blant annet Edinburgh, Riga, Vilnius og Zürich.
*Bind 4 (1588) – blant annet Bergen, Bratislava, Helsingborg, Helsingør, Lund, Malmö, Ostia og Stockholm
*Bind 5 (1598) – blant annet Calais, Granada, Rostock, Sevilla og Toledo
*Bind 6 (1617) – blant annet Nancy, Kraków, Lviv og Poznań

## Litteratur
*Brinkmann, August. *Hieronymus Scholeus' Bergens-prospekt – en analyse*. (BHFS 72/73 1972/73(1973) s. 225-69 ill.)
*Ersland, Geir Atle. *Byens konstruksjon – Varige spor i byens landskap*. Dreyers forlag, Oslo 2011, s. 130-141.

## Kilder
*Views from Braun and Hogenberg’s Civitates Orbis Terrarum: Introduction
*Civitates Orbis Terrarum – Braun and Hogenberg 
*Civitates Orbis Terrarum
Urkeltisk

**Urkeltisk** er det urspråket som alle keltiske språk stammer fra. Urkeltisk, også kalt for *førkeltisk* eller *felleskeltisk*, er det rekonstruerte stamspråket til alle kjente keltiske språk. Dets ordforråd kan med sikkerhet bli rekonstruert på grunnlag av komparativ metode av historielingvister. Urkeltisk er en gren av den vestlige delen av den indoeuropeiske språkfamilien, sammen med andre grener av italiske språk, germanske språk, og baltoslaviske språk. Det nøyaktige slektskapet mellom disse tidlige språkgrenene er noe uklart, og blir stadig diskutert blant lingvister. Hallstattkulturen, i den vestlige utkanten av urnemarkskulturen tidlig på 1000-tallet f.Kr., kan være et arkeologisk samsvar med de første urkeltiske talerne.

Rekonstruksjonen av urkeltisk er en forskningsprosess som blir gjort nå. Mens fastlandskeltiske språk representerer god bekreftelse for fonologi og en del morfologi (språklig formlære), er det nedskrevne materialet fortsatt for skrint og magert til at det tillater en sikker rekonstruksjon av syntaks. Likevel er den fullstendige setninger blitt nedtegnet på gallisk og keltiberisk, de eldste vesentlige keltiske litteraturen som er funnet i gammelirsk, det tidligste nedtegnelsene fra øykeltiske språk.

## Datering
Når urkeltisk ble et eget språk er ikke fastlagt med sikkerhet og er emne som diskuteres blant forskerne. Tidligere når det ble antatt en assosiering med en særskilt arkeologisk kultur, ble glottokronologi benyttet som metode. Metoden er ikke tilfredsstillende av flere grunner. I de siste tiårene har et antall grupper blitt adressert dette spørsmålet med hjelp av moderne komputermetoder som har gitt avvikende resultater. Forskerne Gray og Atkinson har beregnet en dato på 6100 BP, engelsk forkortelse fra før vår tid, eller 4100 f.Kr. mens forskerne Forster og Toth har kommet fram til en langt eldre dato, 8100 BP eller 6100 f.Kr., men disse forsøkene på tidsbestemmelser er ikke generelt akseptert. Begge disse datoene er underlagt betydelig beregnet usikkerhet, kanskje så mye som pluss-minus 1500 år. I den paleolittiske kontinuitetsteorien er keltisk antatt å ha oppstått fra iberiske flyktninger etter siste istids maksimum (LGM), men heller ikke denne teorien er generelt akseptert.

Urkeltsk som levende språk kan ha blitt snakket så sent som 800 f.Kr., se keltiske språk.

## Eksterne lenker
En referanse for urkletisk ordforråd er framskaffet av Universitetet i Wales på de følgende nettsteder:
* Urkeltisk til engelsk ordliste  (PDF)
* Engelsk til urkeltisk ordliste  (PDF)
Alternativt har Universitetet i Leiden gitt en urkeltisk ordbok:
* Databasespørring til Urkeltisk etymologisk leksikon
GH

**GH** kan bety:

* .gh, Ghanas nasjonale toppnivådomene for Internett.
* Gants Hill, sted i bydelen Redbridge i London, like ved Ilford.
Mark P. Stoeckinger

**Mark P. Stoeckinger** (født 30. desember 1959) er en amerikansk lydklipper.

Stoeckinger ble utdannet ved University of Southern California. 

Han ble nominert til Oscar for beste lydklipp for *[[Face/Off]]* (1997), *[[Star Trek (film)|Star Trek]]* (2009), og *[[Unstoppable]]* (2010).

## Eksterne lenker
*
77 Bombay Street

**77 Bombay Street** er et sveitsisk indie-/folkrock-band. Det består av de fire brødrene Matt, Joe, Esra og Simri Ramon. Deres debutalbum *Up In The Sky* ble sluppet 11. februar 2011.

Navnet 77 Bombay street skyldes at det var adressen deres, da familien deres bodde i Australia mens de var små.

## Referanser


## Eksterne lenker
*
ET

**ET** har flere betydninger:

* Essensiell tremor, en nevrologisk sykdom som avstedkommer skjelving hender og hodet
* E.T., amerikansk sc-fi-film fra 1982
* Landskode for Etiopia
* .et
* Eastern Time
* *[[Entertainment Tonight]]*
Oddvar Foss

**Oddvar Foss** (1921–2015) var en norsk programleder og programredaktør som var ansatt i NRK i 40 år. Han regnes som NRKs første TV-programleder og var nyhetsoppleser i *[[Dagsrevyen]]* helt fra starten i 1958.

Foss ble cand. philol. i 1949. Han begynte i NRK ''Dagsnytt'' i 1950 og ble fast i 1952. Han var i denne perioden også studielektor ved studentersamfunnets friundervisning Årdal (1950–1951). Han kom til TV-avdelingen allerede i 1958 og befattet seg mest med nyheter og sport. I 1964 ble han ansatt som programredaktør og leder for idretts- og reportasjeavdelingen. I årene 1972–1973 hadde han en periode i skolen igjen, først som inspektør ved Lillestrøm Gymnas, fra 1971 som lektor ved Sinsen Gymnas i Oslo. I 1972 var han tilbake i Fjernsynet, nå som nestleder i Opplysningsavdelingen med ansvar for programmer som tok opp samfunnsspørsmål og kultur. Han var en forkjemper for dokudramasjangeren og stod bak flere slike produksjoner. Han gikk av med pensjon i 1991. 

Foss var den første som produserte TV-sendinger i Norge fra idrettsarrangementer, stortingsmøter, teater, konserter og større begivenheter.

## Referanser


## Eksterne lenker
* 
*  Oddvar Foss intervjuer Kuppern etter seieren på 10.000 m på skøyter under De Olympiske Leker i Squaw Valley 1960 (NRK)
FB

**FB** kan bety:

* Facebook
* IATA-kode for Bulgaria Air
* Fiskeribølgen, radiofrekvenser 1600–4000 kHz, mellom mellombølge og kortbølge
Dalton-gjengen

**Dalton-gjengen** var en beryktet gruppe kriminelle og lovløse i den amerikanske ville vesten som drev på mellom 1890 og 1892. De spesialiserte seg på å rane banker og tog. 

De tre Dalton-brødrene som var involvert i gjengen var Gratton «Grat» Dalton (født 1861), Bob Dalton (født 1869), og Emmett Dalton (født 1871). En fjerde bror, William M. «Bill» Dalton (1866–1894) hadde også en karriere som fredløs for en periode, men han var medlem av en annen kriminell og lovløs gjeng, kalt Wild Bunch («den ville gjengen»). 

En sønn av Dalton-sønnene var Frank. Han var derimot lovlydig borger og marshal som ble drept i tjeneste i 1887. Den eldste broren Bob var alltid den villeste av brødrene. Han drepte en mann første gang da han var bare 19 år gammel. Han var da ansatt som US Marshal, men gikk så over på andre siden av loven og ble kriminell.

Mellom mai 1891 og juli 1892 ranet Dalton-gjengen fire tog i indianerterritoriet. Den 9. mai 1891 ranet gjengen et tog i Santa Fe. Den slapp unna med bare noen hundre dollar, men hadde arbeidet godt som lag under dette ranet. Da mennene passerte Orlando, stjal de åtte eller ni hester. En lokal gjeng tok opp jakten etter dem for å få hestene tilbake, men gjengen klarte å unnslippe med byttet. 

5. oktober 1892 satte Dalton-gjengen i gang sitt skjebnesvangre forsøk på å rane to banker samtidig i byen Coffeyville, Kansas. Ranet utviklet seg til en fiasko, og den påfølgende skuddvekslingen mellom borgere og lovmenn på den ene siden og Dalton-gjengen på den andre endte med at fire av de fem gjengmedlemmene døde.

Den overlevende av Dalton-gjengen var Emmett Dalton. Historikere har senere spekulert i om det også fantes et sjette medlem av gjengen som ventet med hestene et stykke fra bankene og som derfor klarte å unnslippe fra ranet med livet i behold. Hvem denne sjette raneren skulle ha vært er fremdeles ukjent til denne dag, og Emmet Dalton avslørte det aldri til noen. Det kan ha vært Bill Doolin.

## Eksterne lenker
* ''Coffeyville, Kansas: The Town That Stopped the Dalton Gang''
* «Dalton Gang's Raid on Coffeyville», artikkel av Robert Barr Smith
Craig Berkey

**Craig Berkey** er en amerikansk lydmikser og lydklipper.

Berkey begynte å jobbe med lydredigering og lydeffekter etter en kort karriere som programmerer. På 90-tallet jobbet han med lydeffekter for kanadisk TV, før han begynte i 20th Century Fox.

Han ble hyret av Bryan Singer til *[[X-Men (Film)|X-Men]]* (2000), *[[X-Men 2]]*, og *[[Superman Returns]]* (2006). Berkey begynte å jobbe med Coen-brødrene på *[[No Country for Old Men]]* (2007), *[[A Serious Man]]* (2009), og *[[True Grit – et ekte mannfolk]]* (2010).

Berkey ble nominert til Oscar for beste lyd for *[[No Country for Old Men]]* (2007) og *[[True Grit – et ekte mannfolk]]* (2010). For den siste ble han også nominert til Oscar for beste lydklipp.

## Eksterne lenker
*
Diamonds Are a Girl’s Best Friend

**«Diamonds Are a Girl's Best Friend»** er en amerikansk jazzsang som ble skrevet av Jule Styne og Leo Robin til musikalen *[[Gentlemen Prefer Blondes (musikal)|Gentlemen Prefer Blondes]]* (1949). Sangen ble fremført av Carol Channing. Den mest kjente versjonen ble fremført av Marilyn Monroe i *[[Herrer liker blonde piker]]*, filmatiseringen av musikalen fra 1953.

## Kjente versjoner
Carol Channing introduserte sangen i Broadway-musikalen *[[Gentlemen Prefer Blondes (musikal)|Gentlemen Prefer Blondes]]* (1949). I *[[Herrer liker blonde piker]]*, filmatiseringen av musikalen fra 1953, ble den fremført av Marilyn Monroe, og senere av Jane Russell da hun utgir seg for å være Monroes rollefigur. I 2004 ble Monroes fremførelse kåret til den 12. beste filmsangen på Det amerikanske filminstituttets liste over de 100 beste filmsangene. Madonna imiterte Monroes fremførelse av sangen i musikkvideoen til sangen «Material Girl». 

Nicole Kidman fremførte en versjon av sangen i filmen *[[Moulin Rouge!]]* (2001). Et kort utdrag fra teksten til «Material Girl» ble også inkludert. I 2007 fremførte Beyoncé Knowles en oppdatert versjon av sangen i en reklame for Giorgio Armanis nye parfyme Emporio Armani Diamonds. Christina Aguilera fremførte sangen i filmen *[[Burlesque (film)|Burlesque]]* (2010). Sangen har også blitt fremført av blant andre Eartha Kitt, Emmylou Harris, Kylie Minogue, Ethel Merman, Nicole Scherzinger og T-Bone Burnett.

## Referanser




## Eksterne lenker
* Opptak av Ethel Merman fra National Public Radio
Do It Again (George Gershwins og Buddy DeSylvas sang)

**«Do It Again»** er en amerikansk sang komponert av George Gershwin med tekst av Buddy DeSylva. Den ble første gang introdusert for et større publikum i Broadway-teaterstykket *The French Doll* fra 1922 da den ble fremført av Irène Bordoni. Senere har den blitt spilt inn av blant annet Marilyn Monroe og Judy Garland.

## Bakgrunn

I 1934 fortalte George Gershwin følgende om bakgrunnen for sangen: «En dag da jeg var på kontoret til forleggeren min, Max Dreyfus, kom Buddy DeSylva inn. DeSylva sa til meg på spøk: ‘George, la os skrive en hit!’ Jeg matchet han ved å svare: ‘Ok!’ Jeg satt meg ned ved pianoet og begynte å spille en melodi som jeg komponerte på sparket... Buddy hørte på i noen få minutter og begynte deretter å nynne strofen —‘Oh, Do It Again!’, som han hadde tilpasset min melodi.»

Gershwin begynte å fremføre sangen, som har blitt beskrevet som «uskyldig sensuell», på fester.

## Kjente versjoner
Irène Bordoni hørte sangen og insisterte på å fremføre den i Broadway-teaterstykket *The French Doll* fra 1922. Samme året fremførte Alice Delysia sangen, for anledningen omdøpt til «Please Do It Again», i revyen *Mayfair and Montmartre* i London. Hun spilte inn sangen i 1933. Paul Whiteman Orchestra hadde før det spilt inn sangen i 1922. 

Bordoni spilte aldri inn sangen på plate, men det gjorde Delysia. Notable fremføringer innbefatter Marilyn Monroes livetolkning foran tusener av marinesoldater på Camp Pendleton i Sør-California, som skapte nesten-opptøyer, samt versjonen som forekommer på Judy Garlands livealbum, *Judy at Carnegie Hall*, fra 1961.

## Norsk versjon
Karoline Krüger har skrevet en norsk tekst. Hennes norske tittel er «Gjør det igjen».

### Innspillinger
*Andrea Bræin Hovig. Utgitt på CD-platen *[[Hjertetvinner]]* (Kirkelig Kulturverksted FXCD&nbsp;262) i 2003.

## Referanser
Heat Wave (sang)

**«Heat Wave»** er en amerikansk sang skrevet av Irving Berlin til Broadway-revyen *[[As Thousands Cheer]]* fra 1933. Sangen ble fremført av Ethel Waters. Senere har den blitt fremført av blant annet Ethel Merman og Marilyn Monroe. 

## Kjente versjoner

Ethel Waters introduserte sangen i Broadway-revyen *[[As Thousands Cheer]]* fra 1933. Ethel Merman fremførte sangen i filmen *[[Alexander's Ragtime Band (film)|Alexander's Ragtime Band]]* fra 1938. Den var også inkludert i filmen *[[Show business]]* fra 1954, som Merman også spilte i, men da ble den fremført av Marilyn Monroe. Et utdrag fra sangen ble også fremført av Bing Crosby og Danny Kaye i filmen *[[White Christmas (film)|White Christmas]]* fra 1954. Enoch Light spilte inn en symfoniversjon av sangen som ble utgitt i 1961 og Holly Cole spilte inn en versjon av sangen som ble utgitt i 2003.
A Fine Romance (sang)

**«A Fine Romance»** er en amerikansk sang komponert av Jerome Kern med tekst av Dorothy Fields til filmen *[[Swing Time]]* fra 1936. I filmen ble sangen fremført av Fred Astaire og Ginger Rogers. Senere har den blitt spilt inn av blant annet Ella Fitzgerald, Judi Dench, Billie Holiday, Marilyn Monroe og Lena Horne.

## Kjente versjoner

Fred Astaire og Ginger Rogers introduserte sangen i filmen *[[Swing Time]]* fra 1936.

Louis Armstrong og Ella Fitzgerald spilte inn sangen i 1957. Fitzgerald spilte også inn en versjon av sangen som ble utgitt i 1963.

Judi Denchs versjon av sangen ble kjenningsmelodien for den britiske TV-serien *[[A Fine Romance (TV-serie)|A Fine Romance]]*, som hun spilte i sammen med ektemannen Michael Williams. 

Lena Hornes versjon av sangen ble inkludert i filmen *[[Priscilla, ørkenens dronning]]* fra 1994. Sangen er også inkludert i musikalen *[[Priscilla Queen of the Desert (musikal)|Priscilla Queen of the Desert]]*, som er basert på filmen. 

Sangen har også blitt spilt inn av blant andre Billie Holiday, Marilyn Monroe, Frank Sinatra og Margaret Whiting.

## Referanser
You’d Be Surprised

**«You'd Be Surprised»** er en amerikansk sang skrevet av Irving Berlin i 1919.

Første vers introduserer den sky mannen Johnny og kvinnen Mary, som finner ham som en utrolig elsker, skjønt tydeligvis har ingen andre gjort det. Hun forklarer hans appell i første refreng. I andre vers har Marys ros av Johnny ført til at han nå er meget populær hos damene. Sangen etterlater ethvert spørsmål om Marys status ubesvart.

Den ble spilt inn av en rekke artister, inkludert Billy Murray. Fem år senere spilte Murray inn en lignende sang, «Charley, My Boy», som inneholdt en instrumental referanse til «You'd Be Surprised». Olga San Juan har også fremført sangen i filmen *[[Blue Skies (film)|Blue Skies]]* fra 1946. Marilyn Monroe spilte inn en versjon av sangen med en alternativ tekst i 1954.

## Norsk versjon
Kari Iveland har skrevet en norsk tekst. Den norske tittelen er «Kan under skje?» 

### Innspilling
Andrea Bræin Hovig. Utgitt på CD-platen *Hjertetvinner* (Kirkelig Kulturverksted FXCD&nbsp;262 ) i 2003.

## Eksterne lenker
* Opptak av Billy Murray
That Old Black Magic

**«That Old Black Magic»** er en amerikansk sang komponert av Harold Arlen med tekst av Johnny Mercer. Den ble utgitt for første gang i 1942 og har blitt en standardrepertoar som har blitt spilt inn av en rekke artister, inkludert Frank Sinatra, Judy Garland, Bing Crosby, Sammy Davis jr., Doris Day, Ella Fitzgerald, Tom Jones, Johnny Mathis, Glenn Miller, Marilyn Monroe, Rod Stewart  og Van Morrison samt Johnny Mercer selv. Ann-Margret spilte inn sangen og ga den ut på albumet *[[Songs from The Swinger and Other Swingin' Songs]]* i 1966.

## Kjente versjoner

Judy Garland spilte inn sangen i 1942. Glenn Millers versjon havnet året etter på førsteplass på *[[Billboard]]*-listen, og lå på listen i til sammen 14 uker. Margaret Whitings versjon, som hun spilte inn sammen med Freddie Slack Orchestra, gikk samme året inn på en tiendeplass på *Billboard*-listen. Frank Sinatra spilte inn sangen to ganger; først som en ballade i 1946 og deretter en lett swingversjon som ble utgitt i 1961. Han fremførte også en versjon av sangen, med noe endret tekst, på festen han arrangerte kvelden før John F. Kennedy skulle innsettes til USAs neste president. Sangen var for anledningen omdøpt til «That Old Jack Magic». I 1950 spilte Billy Daniels inn sangen og ble deretter kjent under kallenavnet «The Old Black Magic Man». Sammy Davis jr.s versjon av sangen lå i 1955 på *Billboard*-listen i seks uker, med en 16.-plass som høyeste plassering. Han fremførte også sangen da han hadde en gjesterolle i TV-serien *[[I Dream of Jeannie]]*. Sangen har også blitt spilt inn av blant annet Ella Fitzgerald, Johnny Mathis, Bing Crosby, Tom Jones, Ray Anthony, Miles Davis, Tony Bennett, Rod Stewart, Doris Day, Glenn Miller, Rosemary Clooney, Van Morrison, The Platters, Mel Tormé og Peggy Lee. Johnny Mercer, som skrev teksten til sangen, spilte den inn i 1974.

Melodien til sangen er inkludert i filmen *[[Alt om Eva]]* fra 1950. Marilyn Monroe fremførte sangen i filmen *[[Bus Stop]]* fra 1956. Rollefiguren hun spilte var en lite talentfull barsangerinne og publikum hørte ikke etter da hun sang. En ung cowboy, spilt av Don Murray, lot seg imidlertid imponere og sørget for at publikum var stille gjennom resten av fremførelsen hennes. Jerry Lewis fremførte sangen i filmen *[[The Nutty Professor]]* fra 1963. Kevin Spacey fremførte sangen i filmen *[[Midnatt i det gode og ondes hage]]* fra 1997. Judy Garlands versjon av sangen ble inkludert i dokumentarfilmen ** fra 2005. Sangen var brukt som bakgrunnsmusikk i filmen *[[Star Trek III: The Search for Spock]]* fra 1984. Den blir også fremført i to episoder av TV-serien *[[Star Trek: Voyager]]*. Første gang ble den sunget av rollefiguren Seven of Nine, spilt av Jeri Ryan, i episoden «The Killing Game». Den andre gangen ble den fremført av The Doctor og Harry Kim, sammen med Kims jazzband, Harry Kim and the Kimtones, i episoden «Virtuoso». 

## Referanser
Runnin’ Wild (sang fra 1922)

**«Runnin' Wild»** er en amerikansk sang skrevet av A.H. Gibbs, Joe Grey og Leo Wood, som første gang ble spilt inn i 1922. Den er sannsynligvis best kjent for å ha blitt fremført av Marilyn Monroe i filmen *[[Noen har det hett]]* fra 1959, der handlingen foregår på 1920-tallet. En swingversjon av sangen ble spilt inn av Ella Fitzgerald i 1962. Sangen ble også brukt i de to Helan og Halvan-kortfilmene *[[Men O' War]]* og *[[They Go Boom]]*, som ble spilt inn før kjenningsmelodien deres «The Ku-Ku Song» ble komponert.